Deg tezrawt-aki-nneɣ newwi-d awal s tehri ɣef yiwet tewsit n tsekla tamensayt i wumi neqqar inzan neɣ lemtul, ineggura-a d lemɛun id yettefɣen seg tikta n yal yiwen yesɛan aswir di tmusni n ddunit aladɣa iɛewwajen neɣ iḥeddaden n wawal. Inzan sɛan assaɣ srid akked tmeddurt n tsutiwin acku yal tadyant ara iḍṛun deg tudrin, banen-t-d nnig tiyaḍ, ttawin-tent medden d lemtel, syen wa iqqar-iten i wayeḍ alammi tṛeṣṣa di cfawa, am wakken llan yenzan i tettarfad tmetti seg yimedyazen imeqranen yecban SI Muḥ U Mḥend, Yusef U Qasi…atg, d lecyax n ṭṭaṛiqat yecban ṭṭaṛiqa taṛeḥmanit d ṭṭaṛiqa taṣufit am Ccix Muḥend U Lḥusin, Ccix